《十一月九日子卿招饮湖亭为消寒第一集》
明代·黄钺

放浪闲身又一年，溪山好处日周旋。寒犹未峭交初九，月已分明过上弦。

卢橘花繁香太冽，红梅枝老影逾妍。行吟却笑天随子，奄有吴松赋自怜。

作者简介：（?—1403）明苏州府常熟人，字叔扬。建文二年进士，授刑科给事中，以丁忧归。燕王起兵南下，方孝孺问以苏、常、镇江形势，后皆如所料。燕军破京师，钺杜门不出。成祖召为户科给事中，中途投水死，以溺死上报，家属得免祸。